38. ΠΡ ΑΚΤΙΚΟΝ ΟΛΟΜΕΛΕΙΑΣ ΣΥΜΒΟΥ ΛΙΟΥ ΕΠΙΚΡ ΑΤΕΙΑΣ Αριθ. 21 της 23 Ιουν./28 Ιουλ. 1959 Περί διατηρήσεως εις το αρχείον του Συμβουλίου Επικρατείας των πρωτοτύπων των αποφάσεων αυτού. Λαβόν υπ' όψει τας διατάξεις του άρθρ. 25 του Ν.Δ. 3830/1958 "περί τροποποιήσεως και συμπληρώσεως του Νόμ. 3713/1928 "περί Συμβουλίου Επικρατείας" ως ούτος ετροποποιήθη και συνεπληρώθη, αποφασίζει: 1.Τα πρωτότυπα των πάσης φύσεως αποφάσεων του Συμβουλίου της Επικρατείας, των πρακτικών συνεδριάσεως διασκέψεως και δημοσιεύσεως, των πρακτικών διαφόρου ύλης των εν Συμβουλίω πρακτικών και των εκθέσεων επεξεργασίας σχεδίων Β.Δ/των διατηρούνται εις το Αρχείον του Συμβουλίου της Επικρατείας εις το διηνεκές βιβλιοδετούμενα ιδιαιτέρως κατ' είδος εις το τέλος εκάστου έτους ή καθ' εξαμηνίαν. 2.Οι φάκελλοι των πάσης φύσεως υποθέσεων του Συμβουλίου της Επικρατείας των πρακτικών παραιτήσεως των αιτήσεων αναστολών και της επεξεργασίας των σχεδίων Β.Δ/των διατηρούνται εις το Αρχείον του Συμβουλίου της Επικρατείας ως διαμορφούνται μετά την δημοσίευσιν της αποφάσεως ή την αποδοχήν υποβληθείσης παραιτήσεως και την διατύπωσιν των πρακτικών επεξεργασίας των σχεδίων Β.Δ/των επί μίαν δεκαετίαν. 3.Εις τους πέραν της δεκαετίας φακέλλους περί ων η ανωτέρω παράγραφος διατηρούνται συρραπτόμενα δι' ειδικής μηχανής μόνον: α)τα εισαγωγικά της δίκης δικ/γραφα (αίτησις ακυρώσεως, αίτησις αναιρέσεως, προσφυγή πρόσθετοι λόγοι, αίτησις αναστολής εκτελέσεως, παρέμβασις, τριτανακοπή), β)εν περιπτώσει παραιτήσεως η δήλωσις παραιτήσεως εφ' ΄όσον εγένετο εγγράφως, γ)τα αποδεικτικά επιδόσεως προς τρίτους δια την περίπτωσιν αποκλεισμού ανακοπής, δ)η εισήγησις του Εισηγητού Συμβούλου ή Παρέδρου του Συμβουλίου της Επικρατείας και η  Σελ. 104,214 Τεύχος ΣΤ43 – Σελ. 34 προεισήγησις του βοηθού Εισηγητού, ε)προκειμένου περί φακέλλων επεξεργασίας σχεδίων Β.Δ/των η εισήγησις του Εισηγητού μεθ' ενός αντιγράφου του αποσταλέντος προς επεξεργασίαν σχεδίου Β.Δ/τος και ενός αντιγράφου του πρακτικού. Πάντα τα λοιπά έγγραφα οιασδήποτε φύσεως τα ευρισκόμενα εις τους περί ων η παρούσα παράγραφος φακέλλους, καταστρέφονται. 4.Εκ των εν τω Αρχείω τηρουμένης πάσης φύσεως εγγράφων εισερχομένων και εξερχομένων διατηρούνται τα αφορώντα εις την κατάστασιν των μελών του Συμβουλίου της Επικρατείας ως και του βοηθητικού και υπηρετικού προσωπικού τηρούμενα εν ιδιαιτέρω φακέλλω υπό τον τίτλον "Φάκελλοι Προσωπικού" πάντων των λοιπών καταστρεφομένων μετά πάροδον δεκαετίας από της εκδόσεως αυτών. 5.Εκ των τηρουμένων βοηθητικών βιβλίων διατηρούνται μόνον τα βιβλία καταθέσεως των εισαγωγικών της δίκης δικογράφων και πάσης φύσεως ευρετήρια τα βιβλία πρακτικών διαφόρου ύλης μετά των ευρετηρίων αυτών τα βιβλία πρακτικών εν Συμβουλίω τα μισθολογικά μητρώα ή αντίγραφα των εκάστοτε εκδιδομένων μισθοδοτικών εν γένει καταστάσεων πάντων των λοιπών οιασδήποτε φύσεως βιβλίων καταστρεφομένων μετά πάροδον δεκαετίας. 6.Συνιστάται Επιτροπή αποτελουμένη εκ του Γραμματέως του Συμβουλίου της Επικρατείας και των Γραμματέων των τριών Τμημάτων αυτού ήτις θέλει επιμελήται της κατ' έτους καταστροφής των κατά τ' ανωτέρω ως μη διατηρητέων χαρακτηριζομένων εγγράφων και βιβλίων. Κατά την πρώτην εφαρμογήν της παρούσης η Επιτροπή θέλει μεριμνήση δια την εντός διετίας από της ενάρξεως των εργασιών αυτής εκκαθάρισιν των από της συστάσεως του Συμβουλίου μέχρι και του έτους 1949 φακέλλων και καταστροφήν των κατά τ' ανωτέρω καταστρεπτέων εγγράφων και βιβλίων βοηθουμένη εις την εκτέλεσιν του έργου της τούτου υπό ειδικού συνεργείου συνιστωμένου δια της παρούσης και συγκροτουμένου εκ των δύο αρχαιοτέρων υπαλλήλων του Αρχείου του Συμβουλίου και των τριών ετέρων υπαλλήλων της Γραμματείας τριών κλητήρων και δύο καθαριστριών των τριών τελευταίων τούτων κατηγοριών οριζομένων εκ περιτροπής και ανά τρίμηνον υπό της Επιτροπής αποφασιζούσης κατά πλειοψηφίαν εφ' εξής δε δια συγκροτήσεως υπ' αυτής κατά τ' ανωτέρω συνεργείου τετραμήνου λειτουργίας δι' έκαστον έτος. 6.ΑΑ.α.38 Συμβούλιο Επικρατείας 7.Αι κατά την προηγουμένην παράγραφον εργασίαι θέλουσιν εκτελείσθαι κατά τας απογευματινάς ώρας η δε αποζημίωσις των μελών της Επιτροπής και των εις τα συνεργεία απασχολουμένων υπαλλήλων και υπηρετών καθοριζομένη κατά τα εν τη παρ. 2 του άρθρ. 25 του Ν.Δ. 3830/1958 θέλει εκκαθαρίζεσθαι δια καταστάσεων εκδιδομένων υπό της Επιτροπής και θεωρουμένου υπό του Παρέδρου του Συμβουλίου της Επικρατείας Κων. Δάρα, ειδικώς εξουσιοδοτημένου προς τούτο. Αι εν λόγω καταστάσεις θέλουσι συντάσεσθαι κατά των κοινώς επί ομοίων περιπτώσεων καθιερωμένον τύπον. 8.Η Επιτροπή μετά την λήξιν εκάστης εκκαθαρίσεως συντάσσει πρωτόκολλον εν ω περιέχεται ο αριθμός των φακέλλων ων τα περιττά έγγραφα κατεστράφησαν το είδος και ο αριθμός των καταστραφέντων βιβλίων και εγγράφων ως και πάντα τα αφορώντα εις την γενομένην υπ' αυτής εκκαθάρισιν. 9.Τα υπό καταστροφήν εκάστοτε έγγραφα και βιβλία παραδίδονται υπό της κατά την παρ. 6 Επιτροπής εις το Μετοχικόν Ταμείον των Πολιτικών Υπαλλήλων (Ν.Δ. 12/2-1.3.1923 άρθρ. 13 παρ. 5 και Ν.Δ. 17/20.8.1925 άρθρ. 4) επί αποδείξει εμφαινούση το κατά προσέγγισιν βάρος αυτών. Εφ’ ω συνετάγη το παρόν πρακτικόν. 